Diari Oficial de la Generalitat Valenciana


Sumari del DOGV 6290, del 16-06-2010 (2010/6454)

Notificació de la sentència dictada en el judici verbal de desnonament número 190/2010.
---------------------------------------------------------------------------------------

### Dades del document

Número de DOGV
:   6290

Data del DOGV
:   16-06-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/6454


Organisme emissor
:   Jutjat de Primera Instància Número 17 de València

Tipus de document
:   Edicte

Notificació de la sentència dictada en el judici verbal de desnonament número 190/2010. [2010/6454]  
Judici verbal desnonament 190/2010  
Agentes Comerciales Sección H1 CP  
Procuradora: Alicia Ramírez Gómez.  
Contra: Apifius, SL.  
En aquest procediment seguit a instàncies d'Agentes Comerciales Sección H1, CP, contra Apifius, SL, s'ha dictat la sentència que té l'encapçalament i dispositiva com segueix:  
«Sentència número 151/2010  
València, 19 de maig de 2010   
José María Illán Fernández, magistrat jutge substitut del Jutjat de Primera Instància número 17 de València, he vist aquestes actuacions sobre desnonament per falta de pagament i acció acumulada de reclamació de rendes, tramitades en aquest Jutjat amb el número 190/2010 a instàncies de la procuradora Alicia Ramírez Gómez, en nom i representació de la Comunitat de Propietaris d'Agentes Comerciales Sección H-1, i defesa pel lletrat Jorge Ramírez Juan, contra la mercantil Apifius, SL, declarada en rebel·lia, i   
Dispose  
Estime la demanda formulada per la procuradora Alicia Ramírez Gómez, en nom i representació de la Comunitat de Propietaris d'Agentes Comerciales Sección H-1, i en conseqüència, declare resolt el contracte d'arrendament que la lliga amb la mercantil demandada Apifius, SL, per falta de pagament de les rendes, i en conseqüència condemne aquesta última, una vegada siga ferma la sentència, a deixar lliure, vacu i a disposició de l'actora el bé arrendat siti al carrer del Batxiller, número 34, baixos, esquerra, de València, advertint-la del, llançament, si no ho fa, que tindrà lloc el dia 29 de juliol de 2010 a partir de les 09.00 hores.  
I atés que estime l'acció acumulada exercida per a reclamar rendes, condemne la part demandada en aquestes actuacions a pagar a l'actora la quantitat de 15.220,44 euros, en concepte de rendes i quantitats assimilades no satisfetes i derivades d'aquest arrendament, més les que es produïsquen fins a deixar l'habitatge a disposició de la demandant, i a pagar els interessos moratoris de conformitat amb el fonament de dret quart d'aquesta resolució des de la interpel·lació judicial, llevat dels processals, que es produïsquen des de la data d'aquesta resolució.  
Pertoca condemnar a costes el demandat.  
Contra aquesta sentència es pot interposar un recurs d'apel·lació, que s'ha de preparar dins del termini de cinc dies des de la notificació d'aquesta sentència, i és un requisit indispensable per a admetre'l a tràmit acreditar que ha pagat les rendes vençudes i les que d'acord amb el contracte haja de pagar de bestreta. No s'admetrà a tràmit cap recurs que no tinga el dipòsit constituït. En cas que s'interpose el recurs d'apel·lació, caldrà constituir prèviament el dipòsit de 50 euros, que estableix la disposició addicional quinzena de la Llei Orgànica 1/2009, de 3 de novembre, en el compte destinat a aquest efecte a l'entitat Banesto, en el compte corresponent a aquest expedient (JJJJ OOOO CC EEEE AA), indicant, en el camp «Concepte" el codi «02 Civil-apel·lació" i la data de la resolució objecte de recurs amb el format dd/mm/aaaa.  
Aquesta és la meua sentència, que jutjant en aquesta instància pronuncie, mane i firme. En done fe».  
La sentència anterior va ser llegida i publicada en el dia de la seua data. En done fe.  
València, 19 de maig de 2010.- El secretari judicial: César Manuel Barona Sanchis.